РЕПУБЛИКА СРБИЈА

НАРОДНА СКУПШТИНА

Одбор за административно-буџетска

и мандатно-имунитетска питања

21 Број 06-2/210-14

25. јул 2014. године

Б е о г р а д

ЗАПИСНИК

СА 19. СЕДНИЦЕ ОДБОРА ЗА АДМИНИСТРАТИВНО-БУЏЕТСКА И МАНДАТНО-ИМУНИТЕТСКА ПИТАЊА, ОДРЖАНЕ 25. ЈУЛА 2014. ГОДИНЕ

 Седница је почела у 11,00 часова.

 Седницом је председавао Зоран Бабић, председник Одбора.

 Седници су присуствовали чланови Одбора: Петар Петровић, Александар Марковић, Олгица Батић, Милисав Петронијевић, Саша Максимовић, Обрад Исаиловић, Душица Стојковић, Дарко Лакетић и Драгана Баришић.

 Седници су присуствовали заменици одсутних чланова Одбора: Весна Ракоњац, заменик Верољуба Матића, Биљана Хасановић Кораћ, заменик Снежане Маловић и Љиљана Малушић, заменик Љубише Стојмировића.

 Седници нису присуствовали чланови Одбора: Катарина Ракић, Љубиша Стојмировић, Милан Кркобабић, Снежана Маловић, Весна Мартиновић, Ђорђе Милићевић и Верољуб Матић.

 Седници је присуствовала и Јана Љубичић, генерални секретар Народне скупштине.

 На предлог председника, Одбор је једногласно утврдио следећи

Д н е в н и р е д:

 1. Разматрање Извештаја о коришћењу и располагању средствима за рад Народне скупштине у периоду јануар - јун 2014. године (03 број 400-2382/14 од 24. јула 2014. године) који је поднела Јана Љубичић, генерални секретар Народне скупштине;

 2. Разно.

 **Прва тачка дневног реда**: Разматрање Извештаја о коришћењу и располагању средствима за рад Народне скупштине у периоду јануар - јун 2014. године (03 број 400-2382/14 од 24. јула 2014. године) који је поднела Јана Љубичић, генерални секретар Народне скупштине

 Генерални секетар Народне скупштине Јана Љубичић образложила је Извештај о коришћењу и располагању средствима за рад Народне скупштине у периоду јануар – јун 2014. године. Планирана средства за рад Народне скупштине у 2014. години а која су распоређена у оквиру функција 110 (народни посланици) и 130 (стручне службе) утрошена су у укупном износу од 1.922.363.608 динара што представља 60 % од укупно опредељених средстава за рад народних посланика, Службе Народне скупштине и Републичке изборне комисије. Указала је да се у прилогу Извештаја налази детаљна структура извршених расхода по економским класификацијама како би се сагледале поједине врсте јавних расхода, односно издатака, као и да су, сходно потребама које су утврђене законом и другим прописима за обављање активности Народне скупштине, посебно исказани расходи који се односе на права и дужности народних посланика, Службу Народне скупштине и Републичку изборну комисију.

 Дискусије није било.

 На предлог председника, Одбор је већином гласова прихватио Извештај о о коришћењу и располагању средствима за рад Народне скупштине у периоду јануар -јун 2014. године.

 **Друга тачка дневног реда**: Разно

 Заменик члана Одбора Биљана Хасановић Кораћ обавестила је Одбор да је Посланичка група Борис Тадић – Нова демократска странка, Заједно за Србију, Зелени Србије, упутила захтев за доделу одговарајућих просторија у згради Народне скупштине у улици Краља Милана 14 и замолила за информацију с тим у вези.

 Генерални секретар Народне скупштине је одговорила да је решење којим се посланичким групама у Народној скупштини додељују на коришћење одговарајуће просторије у тој згради припремљено и да ће бити достављено свим посланичким групама.

\*\*\*

 Седница је завршена у 11,10 часова.

 Саставни део овог записника чини обрађени тонски снимак седнице Одбора.

 СЕКРЕТАР ПРЕДСЕДНИК

Светлана Дедић Зоран Бабић